# Magaly Solier

Magaly Solier Romero (Huanta, 1986ko ekainaren 11) folk kantautore eta aktore peruarra da, kitxuaz abesten duena. La teta asustada filmearekin Berlinale Zinema Jaialdian Urrezko Hartza eskuratu zuen 2009an. 2017an UNESCOk "Bakearen aldeko artista" izendatu zuen.

## Biografia

Magaly Solier Peru erdialdeko Ayacucho departamentuan jaio zen familia indigena batean. Gaztaroan bortxakeria handiko eremua izan zen Sendero Luminoso taldearen eta gobernuaren tropen artean, guztira 69.000 hildako utzi baitzituen. Solierren abestietan konfliktoak Ayacuchoko emakumezkoen artean izan zituen eraginak eta zauriak lantzen ditu sarritan.
2005ean egin zuen debuta Claudia Llosa zuzendariaren Madeinusa filmean eta zuzendari berarekin 2008an La teta asustada filmeko protagonista izan zen. Filmeko aktore nagusia izateaz gain hainbat abesti ere abestu zituen. Film honek Perutik kanpoko arrakasta izan zuen eta Berlinen ospatzen den Berlinale Zinema Jaialdian sari nagusia eskuratu zuen, film onenaren Urrezko Hartza. 2010an atzerriko hizkuntzako Oscar Sarietarako izendapena ere jaso zuen. Hurrengo urteetan Belgikan eta Espainian hainbat filme ere egin zituen.
2009an Warmi diskoa atera zuen. Magaly Solier berak konposaturiko abestiez osaturik zegoen, denak ala denak kitxuaz abestuak. 2015ean bigarren diskoa atera zuen, Coca Quintucha. Disko berri honek folkore andetarraren ezaugarri nabarmenagoak dauzka.
2017an UNESCOk "Bakearen aldeko artista" izendatu zuen Frantzian egindako ekitaldi batean. Kitxuaren alde eta emakumezkoen eskubideen alde egindako lanarengatik jaso zuen izendapena.

## Diskografia

* Warmi (2009)
* Coca Quintucha (2015)

## Filmografia

| Urtea | Filmea | Pertsonaia | Zuzendaria | Oharrak |
| 2005 | Madeinusa | Madeinusa | Claudia Llosa | |
| 2007 | Dioses | Inés | Josué Méndez | |
| 2008 | La teta asustada | Fausta | Claudia Llosa | |
| 2008 | Altiplano | Saturnina | Peter Brosens eta Jessica Woodworth | |
| 2010 | Amador | Marcela | Fernando León de Aranoa | |
| 2011 | Blackthorn | Yana | Mateo Gil | |
| 2012 | Ñusta Huillac, La Tirana | Ñusta Huillac | Juan Luis Muñoz | |
| 2012 | Alfonsina y el mar | Warmi | David Sordella | |
| 2012 | Choleando | Bere burua | Roberto de la Puente | Dokumentala |
| 2012 | Supremo mandamiento | Emakukemzkoa | Juan Camborda | Laburmetraia |
| 2013 | Sigo siendo (Kachkaniraqmi) | Bere burua | Javier Corcuera | Dokumentala |
| 2014 | Les Hommes d'Argile | Khadija | Mourad Boucif | |
| 2014 | Mochica | Siri-ren ahotsa | Luigi Esparza eta Mauricio Esparza | Animaziozkoa |
| 2015 | Blas | Gabriela Blas | Felipe Carmona | |
| 2015 | Magallanes | Celina | Salvador del Solar Labarthe | |
| 2016 | Extirpador de idolatrías | Haurraren ama | Manuel Siles | |
| 2016 | El viaje macho | | Luis Basurto | |
| 2017 | Retablo | Anatolia | Alvaro Delgado-Aparicio | |
| 2018 | La Matriarca | Dionisia | Julián Casanova Ramírez | |
| 2019 | Vivir Ilesos | Lucía | Manuel Siles | |
| 2020 | The Saint of the Impossible | Raffaella | Marc Raymond Wilkins | |

## Erreferentziak

* 1 2 (Gaztelaniaz) Peru.com, Redacción. (2017-06-26). «Magaly Solier: la Unesco reconoce a la actriz peruana como "Artista por la Paz"» Peru.com (Noiz kontsultatua: 2021-03-04).
* ↑ The Milk of Sorrow (2009) - IMDb. (Noiz kontsultatua: 2021-03-04).
* ↑ (Gaztelaniaz) Fotogramas, Por Redacción. (2009-02-14). «'La teta asustada' gana el Oso de Oro del Festival de Berlín» Fotogramas (Noiz kontsultatua: 2021-03-04).
* ↑ (Gaztelaniaz) PERÚ, Empresa Peruana de Servicios Editoriales S. A. EDITORA. «Magaly Solier presentará película Altiplano en Festival de Cine Europeo» andina.pe (Noiz kontsultatua: 2021-03-04).
* ↑ (Gaztelaniaz) PERÚ, Empresa Peruana de Servicios Editoriales S. A. EDITORA. «Película Amador con Magaly Solier y Pietro Sibile se estrena en Francia» andina.pe (Noiz kontsultatua: 2021-03-04).
* ↑ noticine.com (Noiz kontsultatua: 2021-03-04).
* ↑ (Gaztelaniaz) Narro, Enrique. (2009-03-17). «Magaly Solier presentó disco cantado en quechua: Warmi» RPP (Noiz kontsultatua: 2021-03-04).
* ↑ «Magaly Solier lanza «Coca Quintucha», su segundo disco» CANCIONEROS.COM (Noiz kontsultatua: 2021-03-04).

## Kanpo estekak

* Webgune ofiziala
* Aktorearen IMDBko fitxa irakurgai
* Datuak: Q463566
* Multimedia: Magaly Solier / Q463566